**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025- rektorat i odjeli Sveučilišta**

Sveučilište Josipa Jurja Strossmayera u Osijeku (u daljnjem tekstu Sveučilište) je javno visoko učilište i obrazovna ustanova koja povezivanjem znanstvenog istraživanja, umjetničkog stvaralaštva, studija i nastave razvija znanost, struku i umjetnost, priprema studente za obavljanje profesionalnih djelatnosti na temelju znanstvenih spoznaja i metoda, kao i umjetničkih vrijednosti, obrazuje znanstveni umjetnički pomladak, sudjeluje u ostvarivanju društvenih interesa studenata te promiče međunarodnu, posebice europsku, suradnju u visokom obrazovanju te znanstvenoj i umjetničkoj djelatnosti. Sveučilište osigurava unutarnju i vanjsku mobilnost studenata i nastavnika, racionalno korištenje ljudskih i materijalnih resursa, razvoj multidisciplinarnih studija te nadzor i stalni rast kvalitete, kao i konkurentnost nastavnoga, znanstvenoga, umjetničkog i stručnog rada te razvija jedinstveni informacijski i knjižnični sustav. Sveučilište ispunjava svoju ulogu kroz akademsko obrazovanje na fakultetima, sveučilišnim odjelima i Akademiji za umjetnost i kulturu, na sveučilišnim i stručnim studijima na kojima je primarna nastavna djelatnost i prijenos znanja na nove naraštaje u skladu sa zakonskim odredbama.

**PRIHODI I PRIMICI**

Prihodi i primici ostvareni u razdoblju od 1.- 6.2024. godine iznosili su 6.395.946,88 eura, planirani prihodi za 2025. godinu iznose 10.982.174,00 eura. Ostvareni prihodi od 1.1.2025. godine zaključno s 30.06.2025. godine iznose 6.695.485,03 eura. Najveći ostvareni prihodi bilježe se na šifri 67- Prihodi iz proračuna i iznose 4.747.419,32 eura (plaće i materijalna prava zaposlenih) te na šifri 639- Prijenosi između proračunskih korisnika 1.222.847,20 eura (uplata Agencije za mobilnost i programe EU).

Šifra 65- Prihodi od upravnih i administrativnih pristojbi, pristojbi po posebnim propisima i naknada koju čine prihodi od upisnina, školarina, diploma te prihodi za posebne namjene- Sveučilišni fond za razdoblje od 1.-6.2025. godine ostvarila je prihod od 425.596,01 euro.

Prihodi od prodaje nefinancijske imovine u odnosu na prethodno razdoblje iznose 0,00 eura.

**RASHODI I IZDACI**

Ukupni rashodi za razdoblje od 1.-6.2025. godine iznose 7.422.014,99 eura te u odnosu na jednako razdoblje prethodne godine manji su za 422.116,37 eura. Najveći rashodi bilježe se na šifri 31- Rashodi za zaposlene u iznosu od 4.636.515,27 eura i predstavljaju plaće te materijalne rashode za zaposlenike.

Šifra 36- Pomoći dane u inozemstvo i unutar općeg proračuna u iznosu od 831.045,59 eura čine prijenosi sastavnicama za programsko financiranje te prijenosi u sklopu ERASMUS+ programa Europske unije.

Šifra 37-Naknade građanima i kućanstvima na temelju osiguranja i druge naknade ostvaruje rashod od 589.911,72 eura što čine prijenosi u sklopu ERASMUS+ programa (studenti pojedinci) te isplate stipendija Sveučilišta.

Rashodi za nabavu nefinancijske imovine (šifra 4) ostvarila je veće rashode u odnosu na jednako razdoblje prošle godine i iznose 138.226,32 eura. Najviše ih čine rashodi za postrojenja i opremu, odnosno nabavu medicinske i laboratorijske opreme u iznosu od 92.667,50 eura.

Šifru 43- Rashodi za nabavu plemenitih metala i ostalih pohranjenih vrijednosti u iznosu od 11.187,50 eura čini nabava lanaca za upravu Sveučilišta.

**PRIJENOSI SREDSTAVA IZ PRETHODNE GODINE**

Rektorat i Odjeli Sveučilišta u financijskom planu za razdoblje 2025.-2027.godinu za 2025. godinu planirali su prijenos sredstava iz prethodne godine u iznosu od: 2.864.947,00 eura a prijenos sredstava u sljedeće razdoblje -2.377.808,00 eura. Sukladno polugodišnjem izvršenju financijskog plana (1.1.2025.-30.06.2025.) prijenos sredstava iz prethodne godine iznosi 5.086.401,33 eura (uvećanje nastalo uslijed doznačenih sredstava za programsko financiranje) a prijenos sredstava u sljedeće razdoblje iznosi -4.359.871,37 eura (uvećano zbog uplate Agencije za mobilnost i programe EU).

Odjel za biologiju

**STANJE NOVČANIH SREDSTAVA NA RAČUNIMA NA POČETKU PRORAČUNSKE GODINE I NA DAN 30. LIPNJA 2025. GODINE**

Stanje novčanih sredstava na računu Odjela za biologiju na početku proračunske godine iznosi 581.201,19 eura, dok je stanje u blagajni 247,03 eura. Na dan 30. lipnja 2025. godine stanje sredstava na računu iznosi 551.277,73 eura dok je stanje u blagajni 128,43 eura.

Odjel za fiziku

**STANJE NA RAČUNU NA POČETKU I NA KRAJU PRORAČUNSKE GODINE**

Na početku proračunske godine, 01.01.2025., Odjel za Fiziku na računu kod Addiko bank d.d. ima stanje od 189.282,70 eura, a u blagajni je stanje 169,96 eura što čini ukupni iznos od 189.452,66 euro. Na kraju izvještajnog razdoblja, 30.06.2025. god., Odjel na računu kod Addiko bank d.d. ima stanje 186.181,17 eura dok u blagajni ima stanje od 169,96 eura što ukupno na kraju izvještajnog razdoblje čini raspoloživi iznos od 186.351,13 eura.

Odjel za kemiju

**STANJE NA RAČUNU NA POČETKU I NA KRAJU PRORAČUNSKE GODINE**

Na početku proračunske godine, 01.01.2025., Odjel za kemiju na računu kod Addiko bank d.d. ima stanje od 217.124,25 eura, a u blagajni je stanje 323,26 eura što čini ukupni iznos od 217.447,51 euro. Na kraju izvještajnog razdoblja, 30.06.2025. god., Odjel na računu kod Addiko bank d.d. ima stanje 246.878,42 eura dok u blagajni ima stanje od 48,78 eura što ukupno na kraju izvještajnog razdoblje čini raspoloživi iznos od 246.927,20 eura.

Rektorat

**STANJE NA RAČUNU NA POČETKU I NA KRAJU PRORAČUNSKE GODINE**

Na početku proračunske godine, 01.01.2025., Rektorat na računu kod Addiko bank d.d. ima stanje od 4.425.210,22 eura. Na kraju izvještajnog razdoblja, 30.06.2025. god., Rektorat na računu kod Addiko bank d.d. ima stanje 4.169.050,57 eura.

  **Čelnik ustanove:**

**\_\_\_\_\_\_\_\_\_\_\_\_\_\_\_\_\_\_\_\_\_\_**